CELEX: 32021R1985
Language: sk
Date: 2021-11-15 00:00:00
Title: Nariadenie Rady (EÚ) 2021/1985 z 15. novembra 2021, ktorým sa mení nariadenie (ES) č. 765/2006 o reštriktívnych opatreniach voči Bielorusku

16.11.2021   
               
               
                  SK
               
               
                  Úradný vestník Európskej únie
               
               
                  L 405/1
               
            
         NARIADENIE RADY (EÚ) 2021/1985
         z 15. novembra 2021,
         ktorým sa mení nariadenie (ES) č. 765/2006 o reštriktívnych opatreniach voči Bielorusku
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 215,
         so zreteľom na rozhodnutie Rady 2012/642/SZBP z 15. októbra 2012 o reštriktívnych opatreniach vzhľadom na situáciu v Bielorusku (1),
         so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
         keďže:
         
                     (1)
                  
                  
                     Nariadenie Rady (ES) č. 765/2006 (2) umožňuje uplatnenie rozhodnutia 2012/642/SZBP a najmä stanovuje zmrazenie finančných prostriedkov a hospodárskych zdrojov osôb, subjektov a orgánov zodpovedných za závažné porušovanie ľudských práv alebo za represie voči občianskej spoločnosti a demokratickej opozícii, alebo ktorých činnosti inak vážne ohrozujú demokraciu alebo právny štát v Bielorusku, alebo ktoré majú prospech z Lukašenkovho režimu alebo ho podporujú, a zakazuje sa sprístupnenie finančných prostriedkov alebo hospodárskych zdrojov takýmto osobám, subjektom alebo orgánom.
                  
               
                     (2)
                  
                  
                     Rada 15. novembra 2021 prijala rozhodnutie (SZBP) 2021/1990 (3), ktorým sa zavádza dodatočné kritérium určenia s cieľom umožniť uplatňovanie cielených reštriktívnych opatrení voči fyzickým alebo právnickým osobám, subjektom alebo orgánom, ktoré organizujú činnosti Lukašenkovho režimu, alebo k nim prispievajú, uľahčujúce ilegálne prekračovanie vonkajších hraníc Únie alebo presun zakázaného tovaru a ilegálny presun obmedzeného tovaru vrátane nebezpečného tovaru na územie Únie.
                  
               
                     (3)
                  
                  
                     Uvedenú zmenu je potrebné zohľadniť v nariadení (ES) č. 765/2006, aby sa umožnilo správne a jednotné vykonávanie zákazu v rámci Únie.
                  
               
                     (4)
                  
                  
                     Nariadenie (ES) č. 765/2006 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            V článku 2 nariadenia (ES) č. 765/2006 sa dopĺňa tento odsek:
            
               
                  „6.   Príloha I obsahuje aj zoznam:
                  
                              a)
                           
                           
                              fyzických alebo právnických osôb, subjektov alebo orgánov, ktoré Rada v súlade s článkom 4 ods. 1 písm. c) rozhodnutia 2012/642/SZBP označila za osoby, subjekty alebo ogány, ktoré organizujú činnosti Lukašenkovho režimu, alebo k nim prispievajú, uľahčujúce:
                              
                                          i)
                                       
                                       
                                          ilegálne prekračovanie vonkajších hraníc Únie; alebo
                                       
                                    
                                          ii)
                                       
                                       
                                          presun zakázaného tovaru a ilegálny presun obmedzeného tovaru vrátane nebezpečného tovaru na územie Únie; a
                                       
                                    
                        
                              b)
                           
                           
                              právnických osôb, subjektov alebo orgánov, ktoré Rada v súlade s článkom 4 ods. 1 písm. d) rozhodnutia 2012/642/SZBP označila za právnické osoby, subjekty alebo orgány, ktoré sú vlastnené alebo ovládané osobami, subjektami alebo orgánmi uvedenými v písmene a).“
                           
                        
            
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. novembra 2021
            
               
                  Za Radu
               
               
                  Predseda
               
               J. BORRELL FONTELLES
            
         
         
            (1)  Ú. v. EÚ L 285, 17.10.2012, s. 1.
         
            (2)  Nariadenie Rady (ES) č. 765/2006 z 18. mája 2006 o reštriktívnych opatreniach voči Bielorusku (Ú. v. EÚ L 134, 20.5.2006, s. 1).
         
            (3)  Rozhodnutie Rady (SZBP) 2021/1990 z 15. novembra 2021, ktorým sa mení rozhodnutie 2012/642/SZBP o reštriktívnych opatreniach vzhľadom na situáciu v Bielorusku (pozri stranu 10 tohto Úradného vestníka).